Christian Ditlev Frederik Reventlow

Christian Ditlev Frederik lensgreve Reventlow (1748–1827) var en dansk greve og statsmann og  statsminister for Danmark-Norge mellom 1797 og 1813.

Som medlem av Den store Landbokommission var han en av hovedmennene bak den nye landboreformen, som førte til opphevelsen av stavnsbåndet i 1788. Han arbeidet for større likestilling, men oppfattet det opplyste eneveldet som beste statsform.

Innenfor skogbruk var Reventlow en foregangsmann og initiativtaker til skogbruksforordningen av 1805. På sine egne gods praktiserte han sine politiske ideer lenge før de ble til lover – han opprettet skoler, nedla hoveriet og innførte moderne driftsformer.

Han ble sett på som en norgesvenn og foretok flere reiser til landet mellom 1770 og 1811.

Reventlow trakk seg som statsminister fordi han var kritisk til Frederik VIs utenriks- og økonomiske politikk som førte til krigen mot Storbritannia og etterfølgende statsbankerott.

I 1777 ble han ridder av Dannebrog og i 1803 elefantridder.

 Referanser 

 Eksterne lenker 
 Den store Landbokommission – Aarhus universitet 
  C.D.F. Reventlow og landboreformene
 Biografi på Danske konger.dk

Reventlow, Grev Christian Ditlev Frederik
Kategori:Personer fra København
Kategori:Riddere av Dannebrogordenen (1671–1808)
Kategori:Riddere av Elefantordenen
Kategori:Medlemmer av Det Kongelige Danske Videnskabernes Selskab
Kategori:Slekten Reventlow